open-index/open-wikipedia-markdown huggingface dataset:
Gregory Vlastos

**Gregory Vlastos** (27. heinäkuuta 1907 Istanbul, Turkki – 12. lokakuuta 1991 Berkeley, Yhdysvallat) oli turkkilaissyntyinen yhdysvaltalainen antiikin filosofian tutkija, joka kirjoitti useita teoksia Platonista ja Sokrateesta.

Vlastoksen isä oli kreikkalainen ja äiti skotlantilainen. Hän opiskeli Robert Collegessa sekä Harvardin yliopistossa, josta hän väitteli tohtoriksi vuonna 1931. Opetettuaan useita vuosia Queen's Universityssä hän siirtyi Cornellin yliopistoon vuonna 1948. Hän toimi Princetonin yliopiston Stuart-oppituolin filosofian professorina vuosina 1955–1976 ja tämän jälkeen Mills-oppituolin filosofian professorina Kalifornian yliopistossa Berkeleyssä vuoteen 1987. Vlastos kuoli vuonna 1991 ennen kuin sai valmiiksi esseekokoelmaansa sokraattisesta filosofiasta.

Monista Vlastoksen oppilaista on tullut merkittäviä antiikin filosofian tutkijoita. Heihin kuuluvat muun muassa Terence Irwin, Richard Kraut, Paul Woodruff ja Alexander Nehamas.

## Teoksia

* *The Philosophy of Socrates: A Collection of Critical Essays* (1971)
* *Platonic Studies* (1973)
* *Plato’s Universe* (1975)
* *Plato I* (Platonin metafysiikasta ja tietoteoriasta) (1978)
* *Plato II* (Platonin etiikasta, politiikasta sekä taiteen- ja uskonnonfilosofiasta) (1978)
* *Socrates: Ironist and Moral Philosopher* (1991)
* *Studies in Greek Philosophy volume 1: The Presocratics* (1993)
* *Socratic Studies* (1994)
* *Studies in Greek Philosophy volume 2: Socrates, Plato and Their Tradition* (1995)

## Aiheesta muualla

* Davidson, Donald & Ferrari, John: Gregory Vlastos: biographical memoirs
Mia Heikkinen

**Mia Heikkinen** (s. 20. toukokuuta 1980 Göteborg, Ruotsi) on suomalainen oopperalaulaja, jonka ääniala on sopraano. Hän aloitti lauluopinnot Paimion musiikkiopistossa Paula Savelan oppilaana vuonna 1995. Sitä seurasivat opinnot Turun konservatoriossa, Turun ammattikorkeakoulussa (musiikkipedagogi) ja Sibelius-Akatemiassa (2003–2009), jossa häntä on opettanut muun muassa Aulikki Eerola ja Eeva-Liisa Saarinen.

Vuonna 2007 Heikkinen voitti Kangasniemen laulukilpailun. Tammikuussa 2008 hän sai Lappeenrannan valtakunnallisissa laulukilpailuissa naisten sarjan jaetun toisen palkinnon.

Heikkinen on laulanut muun muassa Naantalin musiikkijuhlilla, Turun oopperayhdistyksen tuottamassa Mikko Heiniön kirkko-oopperassa *Riddaren och Draken*, Samppalinnan kesäteatterissa sekä Turun kaupunginteatterin ja Turun konservatorion yhteistyönä tehdyssä Johann Strauss nuoremman Mustalaisparoni-operetissa. Lisäksi hän on esiintynyt Tuomas Kantelisen oopperoissa ''Paavo Suuri. Suuri juoksu. Suuri uni'' (2000) ja *[[Carl Gustaf Emil Mannerheim|Mannerheim]]* (2017).

## Lähteet

## Aiheesta muualla
* Mia Heikkisen kotisivut
Brasilian Grand Prix 2008

**Brasilian Grand Prix 2008 ** (virallisesti **XXXVII Grande Prêmio do Brasil**) oli Formula 1 -kauden 2008 18. ja viimeinen osakilpailu, joka ajettiin 2. marraskuuta Interlagosin moottoriradalla Brasiliassa.

Kilpailussa ratkesi kuljettajien maailmanmestaruus Lewis Hamiltonille, kun hän sijoittui viidenneksi, vaikka Felipe Massa voitti kilpailun. Kilpailua on pidetty yhtenä parhaimmista päätöskilpailuista Formula 1 -sarjan historiassa.

Hamiltonille riitti sijoitus viiden parhaan joukkoon mestaruuden voittamiseen riippumatta Felipe Massan sijoituksesta. Jos Massa olisi voittanut ja Hamilton olisi ollut korkeintaan kuudes, mestaruus olisi mennyt Massalle tasapelisäännön ansiosta (Massalla oli kuusi voittoa ja Hamiltonilla viisi). Massa olisi voittanut mestaruuden myös jos hän olisi ollut toinen ja Hamilton korkeintaan kahdeksas. Tässäkin tapauksessa pisteet olisivat menneet tasan, mutta tasapelisääntö olisi auttanut myös tässä tilanteessa Massan mestaruuteen (molemmilla olisi ollut viisi voittoa, mutta Massalla olisi ollut kolme ja Hamiltonilla kaksi kakkossijaa). 

Kilpailun viimeisellä kierroksella Hamilton oli kuudentena Massan jo varmistettua osakilpailuvoittonsa. Viimeisessä mutkassa kuivan kelin renkailla ajanut Toyotan Timo Glock ajoi kuitenkin hitaasti ja takana tulleet Sebastian Vettel ja Lewis Hamilton ohittivat hänet. Hamilton nousi viidenneksi ja voitti maailmanmestaruuden yhden pisteen erolla Massaan. Poikkeuksellisten viimeisen kierroksen tapahtumien vuoksi muun muassa Ferrari- ja McLaren-talleissa vallitsi hetken aikaa epätietoisuus mestarista.

## Tulokset
### Aika-ajo

### Kilpailu

### Johtokierrokset

## Muuta
* Lewis Hamiltonin uran ensimmäinen maailmanmestaruus.
* Ferrarin 16. valmistajien maailmanmestaruus.
* Ferrari -moottorin 16. maailmanmestaruus valmistajien sarjassa.
* David Coulthardin uran viimeinen kilpailu. Red Bull juhlisti tilaisuutta ajattamalla häntä valkoisessa autossa tallikaveri Mark Webberin ajaessa perinteisellä värityksellä, mihin talli sai FIA:n tuomaristolta erityisluvan.
* Felipe Massan uran viimeinen voitto.
* Hondan viimeinen kilpailu tallina, tallin nimi muuttui vuodeksi 2009 Brawn GP:ksi. Honda teki paluun sarjaan McLarenin moottoritoimittajana kaudelle 2015.
* Sebastian Vettelin viimeinen kilpailu Toro Rossolla.
* Ferrari -moottorin 210. voitto.
* BMW Sauber jäi ensimmäistä kertaa ilman MM-pisteitä sitten Brasilian GP:n 2006.
* Robert Kubica lähti kilpailuun varikolta tultuaan sinne lämmittelykierrokselta.

## Lähteet
* Analysis: The epic finale up close
* Brasilian GP 2008 - F1-ruutu 

### Viitteet
Kiinan Grand Prix 2008

**[[Kiinan Grand Prix]] [[2008]]** (virallisesti **V Sinopec Chinese Grand Prix**) oli Formula 1 -kauden 2008 17. osakilpailu, joka ajettiin 19. lokakuuta Shanghai International Circuit -moottoriradalla, Kiinassa. Paalupaikalle ajoi McLarenin Lewis Hamilton. Hän voitti kilpailun ja sai kisan nopeimman kierroksen myös nimiinsä. Voitto oli Hamiltonille kauden viides. McLarenin mekaanikot asensivat Heikki Kovalaisen autoon ennen kilpailun starttia eturenkaat väärinpäin.

## Tulokset
### Aika-ajo

* Nick Heidfeld sai kolmen lähtöruudun rangaistuksen hänen estettyään David Coulthardia aika-ajossa.
* Mark Webber sai kymmenen lähtöruudun rangaistuksen moottorivaihdon takia.

### Kilpailu

### Johtokierrokset

## Tilanne kuljettajien MM-sarjassa

## Tilanne valmistajien MM-sarjassa

## Lähteet

## Aiheesta muualla

* Kiinan GP 2008 F1-ruutu
Alppihiihdon maailmanmestaruuskilpailut 1982

**27. [[alppihiihdon maailmanmestaruuskilpailut]]** järjestettiin Itävallan Schladmingissa 28. tammikuuta – 7. helmikuuta 1982. Naiset kilpailivat Haus im Ennstalissa.

## Miehet
### Syöksylasku






### Suurpujottelu






### Pujottelu






### Alppiyhdistetty






## Naiset
### Syöksylasku






### Suurpujottelu






### Pujottelu






### Alppiyhdistetty






## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* FIS:n tietokanta
Reuben Wood

**Reuben Wood** (1792 tai 1793 – 1. lokakuuta 1864) oli yhdysvaltalainen demokraattipoliitikko.

Wood istui Ohion osavaltion senaatissa vuosina 1825–1830 ja vuosina 1833–1847 Ohion korkeimmassa oikeudessa. Hän toimi Ohion kuvernöörinä vuosina 1850–1853, jonka jälkeen hän oli Yhdysvaltain konsuli Valparaísossa, Chilessä.

## Lähteet
Santa Maria Novella

**Santa Maria Novella** on basilika Firenzessä Italiassa. Se oli Firenzen ensimmäinen merkittävä basilika ja on dominikaanien pääkirkko kaupungissa.

Kirkossa ja sen vieressä olevissa luostarissa ja tuomiokapitulirakennuksessa on monia merkittävä taideteoksia ja hautamonumentteja. Erityisen kuuluisia ovat gotiikan ja varhaisrenessanssin mestareiden freskot. Taideteosten tekemistä rahoittivat Firenzen merkittävimmät perheet, jotka varmistivat hautapaikkansa pyhällä maalla.

## Historia

Vuonna 1221 Bolognasta lähetetyt dominikaanimunkit hankkivat pienen Santa Maria Novella -kirkon, joka oli vihitty käyttöön vuonna 1049. Kirkko oli rakennettu 800-luvulta peräisin olleen kappelin päälle. Tämä kirkko kävi kuitenkin nopeasti pieneksi ihmisille, jotka halusivat tulla dominikaanien jumalanpalveluksiin. Vuodesta 1246 alettiin myöntää aneita henkilöille, jotka osallistuivat uuden kirkon kustannuksiin. Uuden kirkon, jonka julkisivu on etelään, rakennustyöt aloitettiin vuonna 1279.

Kirkon vihki virallisesti käyttöön paavi Eugenius IV vuonna 1420. Todennäköisesti itse kirkkorakennus mukaan luettuna kellotorni valmistuivat jo vuonna 1360. Kirkon kuuluisa julkisivu on tehty kahdessa vaiheessa. Alempi osa on 1300-luvulta ja Leon Battista Albertin suunnittelema yläpuoli rakennettiin vuosina 1456–1470.

Nykyisen muotonsa Santa Maria Novella -kirkko sai 1500-luvulla Giorgio Vasarin suunnittelemana. Muutoksiin oli syynä Trenton kirkolliskokouksen päätökset kirkollisen liturgian uudelleenjärjestelystä. Vasari muotoili uudelleen laivat ja apsiksen.

## Taide
Santa Maria Novellassa on monien mestareiden töitä. Alttarin takana olevassa syvennyksessä on Filippo Brunelleschin ainoa puinen veistos *Krusifiksi*. Se työstettiin vuosina 1410–1425, ja Vasarin mukaan Brunelleschi halusi tehdä sen vastavetona Donatellon tylyn realistiselle puuveistokselle *Kristus ristillä*. Kirkon sakaristossa on Giotton varhainen maalaus *Krusifiksi* vuodelta 1312. Kirkon kolmannessa kappelissa on yksi taidemaalari Masaccion tunnetuimmista töistä *Kolminaisuus, Maria ja Pyhä Johannes* noin vuodelta 1427.

Lisäksi kirkossa on maalauksia Paolo Uccellolta ja Alessandro Allorilta sekä freskoja Orcagnalta ja Agnolo Gaddilta.

## Lähteet

## Aiheesta muualla

*Santa Maria Novellan kotisivut   
*Santa Maria Novella Italia-oppaassa 
*Livekuvaa Santa Maria Novellalta
Tauno Palon puisto

**Tauno Palon puisto** sijaitsee Kallion kaupunginosassa Helsingissä. Pohjoisessa se rajoittuu Helsinginkatuun, josta sen erottaa matala kivimuuri. Etelässä ja lännessä puistoalue kohoaa rinteeksi, johon on jalankulkijoille tehty asfalttipäällysteinen portaikko/pengerrys, joka kaartuu lounaaseen kohti Alppi­kadun ja Wallininkadun risteystä. Idässä puisto rajoittuu vanhan Helsingin käsityönopettajaopiston pihaan, joka vuonna 2008 remontoitiin asuinkerrostaloksi osoitteessa Helsinginkatu 34.

Puiston kasvillisuus on suunniteltu siten, että jokin laji on vuorollaan kukassa läpi kesän. Helsinginkadun kiviaita on rakennettu vanhasta piikatusta kivestä, jota on käytetty myös puiston ylälaidassa Alppikadun puolella. Erikoisena yksityiskohtana on se, että osa kivistä on peräisin Eduskuntatalon seinistä, joita purettiin uuden siipirakennuksen tieltä. 

Alueeltaan Tauno Palon puisto on pieni. Se avautuu selkeästi pohjoiseen. Muilla ilmansuunnilla sitä varjostavat rinne, jyrkänne ja kerrostalot. Tämän vuoksi puiston alue saa sangen vähän auringon säteilyä. Eteläpuolella Alppikadun tasolla ja sen suuntaisesti puiston alue jatkuu entisen leikkipuiston paikalle tehdyllä puistikolla, jonka halki kulkee luonnonkivin päällystetty kävelytie.

Puiston kallioihin muotoitiin kaksi lampea, joihin vesi valuu Alppikadun jyrkästä rinteestä. Puiston molemmilta laidoilta nousee  portaat, joista toiset johtavat Wallininkadulle ja toisia portaita pitkin pääsee puiston ylärinteelle jossa sijaitsee toinen lampi. Ylätasanteelle suunniteltiin sijoitetettavan penkkejä, mutta suunnitelma ei toteutunut.  Puiston alatasateella sijaitsee kolme penkkiä.

Puisto on nimetty näyttelijä Tauno Palon mukaan ja siellä sijaitsee ympäristötaideteoksena toteutettu Tauno Palon muistomerkki. Kokonaistaideteoksen muodostavat graniittipaasi, pronssinen muotokuvareliefi, istutukset ja vesiallas. Muistomerkin suunnittelija Kain Tapper on luonnehtinut teostaan: ”Graniitti muistuttaa Palon järkälemäisyydestä ja ruusuistutukset sekä kalliolta soliseva vesi taiteilijan herkkyydestä.  

Puisto muodostaa merkittävän yhtenäisen viheraluekokonaisuuden kadun toisella puolen sijaitsevien Josafatin kallioiden kanssa. 

## Puiston historiaa
Muistomerkki valmistui 1993 muttta nimikysymystä käsiteltiin pitkään. Nimistötoimikunta hyväksyi nimiehdotuksen 1995, mutta vielä kaksi vuotta myöhemmin se odotti käsittelyä kaupunginhallituksessa ja -valtuustossa asti.  

Vuosina Helsinginkatu 1934–1959 nykyisen puiston kohdalla toimi mäkihyppymäki "K18" osoitteessa Helsinginkatu 38. Mäen puinen lähtötorni oli Alppikadun pohjoispuolella ja ylämäen lavarakennelma sijaitsi Wallininkadun sillan itäpuoleisen kaiteen kohdilla.  Mäen vanhoja rakenteita on vielä nähtävissä ylärinteessä Wallininkadun tuntumassa. 

## Lähteet

*Taidemuseo.fi 
*Eniro Puhelinluettelo/Yrityshakemisto 2007, karttasivu 52
### Viitteet

## Aiheesta muualla
*Heikki Ketonen, Video Tauno Palon patsaan paljastustilaisuudesta 26.8.1993
Helena Hiilivirta

**Helena Eeva Kaarina Hiilivirta** (o.s. Miettinen, s. 5. tammikuuta 1955 Liperi) on Helsingin Musiikkitalon entinen johtaja ja diplomisellisti. Hän kirjoitti ylioppilaaksi 1974, suoritti Sibelius-Akatemiassa soitonopettajan tutkinnon 1979, sellonsoiton diplomin 1981 ja humanististen tieteiden kandidaatin tutkinnon Helsingin yliopistossa 1981.

Hiilivirta on toiminut Rovaniemen kaupungin jousikvartetin sellistinä 1975–1976, Lapin musiikkiopiston sellonsoiton opettajana 1975–1976, Helsingin kaupunginorkesterin virkaa tekevänä sellistinä 1976–1978, Savonlinnan orkesteriyhdistyksen sellon äänenjohtajana 1978–1980, Savonlinnan Oopperajuhlien orkesterin sellistinä 1978–1983, Sibelius-Akatemian apulaissihteerinä 1981–1982, Lahden kaupunginorkesterin intendenttinä 1983–1987, Länsi-Helsingin musiikkiopiston sellonsoiton opettajana 1987–1990 ja Porvoon Suvisoitto -festivaalin toiminnanjohtajana 1990–1993. Yleisradion musiikkitoimittajana hän toimi 1988–1991, Radion sinfoniaorkesterin intendenttinä 1991–1999, Ylen ykkösen musiikkipäällikkönä 2000–2006 ja Yleisradion musiikin osaamiskeskuksen päällikkönä 2001–2006. Helsingin musiikkitalon suunnittelujohtajana hän aloitti 2006 ja nimitettiin myöhemmin Musiikkitalon johtajaksi.

Hiilivirta ja Helsingin Musiikkitalo Oy:n toimitusjohtaja Kenneth Katter irtisanoutuivat 25. marraskuuta 2011. Lehtikirjoitusten mukaan he olisivat todellisuudessa saaneet potkut. Heidän sanotaan tulleen keskenään toimeen erittäin huonosti, ja kyse on alusta pitäen ollut arvovaltataistelusta. Heidän tilalleen palkataan yksi johtaja, joka vastaa sekä talosta että toiminnasta.

Hiilivirta valittiin elokuussa 2013 Tampere Filharmonian intendentiksi. Hän jäi eläkkeelle Tampere Filharmonian intendentin tehtävästä toukokuussa 2018, mutta hänet kutsuttiin hoitamaan tehtävää uudestaan tammikuusta syyskuuhun 2019.

## Lähteet
* Kuka kukin on 2007, Otava 2006

### Viitteet
Jeni Packalén

**Jeni Packalén** (s. 12. huhtikuuta 1977 Helsinki) on suomalainen oopperalaulaja, jonka ääniala on mezzosopraano. Hän aloitti ammattiin tähtäävät lauluopinnot Perheniemen opistossa 2002 ja jatkoi niitä Lahden konservatoriossa 2003–2005.  Vuodesta 2005 lähtien hän on opiskellut Helsingin ammattikorkeakoulu Stadiassa musiikin koulutusohjelmassa Brita Margareta Brandtin oppilaana. Lisäksi hän on osallistunut professori Irina Gavrilovicin, Colin Hansenin ja Lilli Paasikiven mestarikursseille.

Tammikuussa 2008 Packalén sai Lappeenrannan valtakunnallisissa laulukilpailuissa naisten sarjan jaetun toisen palkinnon.

Packalénin rooleja oopperoissa ovat olleet
* anonyymin tekijän kirkkonäytelmä Visitio sepulchri, Maria Magdalenan rooli
* Giacomo Puccini: Suor Angelica, La Zia principessan rooli
* Georg Friedrich Händel: Almira, Raymondon rooli
* Wolfgang Amadeus Mozart: Taikahuilu, kolmannen naisen rooli

Packalénin laulamiin kirkkomusiikkiteoksiin kuuluvat Giovanni Battista Pergolesin Stabat Mater ja Camille Saint-Saënsin Jouluoratorio.

## Lähteet

## Aiheesta muualla
* Jeni Packalén kotisivu
Oikeudellinen siirrännäinen

**Oikeudellinen siirrännäinen** l. transplantaatti viittaa yleensä reseptiota pienemmässä mittakaavassa tapahtuvaan oikeudelliseen omaksumiseen. Oikeudellinen siirrännäinen voi olla esimerkiksi yksittäinen säädös tai institutionaalinen toimija. 

## Lähteet

*Husa, Jaakko: Oikeudellisten siirrännäisten ongelmallisuudesta. *Lakimies* 3/1999, s. 376–397.
Bourbon

**Bourbon** voi viitata ainakin seuraaviin:

*Bourbon, eurooppalainen hallitsijasuku
*bourbon, yhdysvaltalainen viskilaatu

## Henkilöitä
* Anne Bourbon-Parma (1923–2016), ranskalaissyntyinen aatelisnainen, Romanian syrjäytetyn kuningas Mikael I:n puoliso, Romanian kruunaamaton kuningatar
* Armand de Bourbon-Conti (1629–1666), ranskalainen ruhtinas
* Charles de Bourbon (1490–1527), ranskalainen valtakunnanmarsalkka
* Louis Henri de Bourbon (1692–1740), ranskalainen ruhtinas ja ministeri
* Louis V Joseph de Bourbon-Condé (1736–1818), ranskalainen palatsitalouden päällikkö, maaherra ja kenraali
* Maria Isabella de Bourbon (1789–1848), espanjalainen prinsessa, Molempain Sisiliain kuningaskunnan kuningatar, kuningas Frans I:n puoliso
* Marie-Thérèse de Bourbon, *María Teresa de Borbón Parma* (1933–2020), ranskalainen sosiologi, professori, tietokirjailija ja poliittinen aktivisti
* Zita von Bourbon-Parma (1892–1989), Itävalta-Unkarin keisari Kaarle I:n puoliso

## Katso myös
*”Bourbon Street”, Hurriganesin kappale albumilta *[[10/80]]*
*Bourbon Street, katu New Orleansissa 
* Abeille Bourbon, ranskalainen valtamerihinaaja
* Fort Bourbon, linnoite Kanadan Manitobassa
* Palais Bourbon, Ranskan parlamentin palatsi Pariisissa
Toyota TF108

**Toyota TF108** on Formula 1 -auto, jota Toyota-talli käytti kaudella . Auto julkistettiin 10. tammikuuta 2008 Kölnissä Saksassa. Autoa kilpailuissa ajoivat Jarno Trulli ja Timo Glock.

## Kehitys
TF108:n merkittävimmät muutoksen edelliskauden TF107:ään verrattuna olivat akselivälin kasavattaminen. Tällä muutoksella pyrittiin saamaan autosta tasapainoisempi.

Muutoksia oli tehty myös aerodynamiikan ja jousituksen kanssa. McLarenin kehittämä siltamallinen etusiipi oli auton silmiinpistävin muutos. Aerodynaamikan kohdalla jokainen osa oli käyty lävitse ja talli pyrki tällä optimoimaan koko pakettia. 

Myös auton elektroniikkaa oli luonnollisesti muutettu. Suurimmat uudistukset olivat vaihdelaatikko ja uusi pakollinen elektroniikkajärjestelmä ECU, joka oli käytössä kaikilla talleilla kaudella 2008.

## Formula 1 -tulokset
**Lihavointi** tarkoittaa paalupaikkaa ja *kursivointi* kilpailun nopeinta kierrosta.

## Lähteet

## Aiheesta muualla

* Kuvia autosta
Alppihiihdon maailmanmestaruuskilpailut 1970

**21. [[alppihiihdon maailmanmestaruuskilpailut]]** järjestettiin Italian Val Gardenassa 8.–15. helmikuuta 1970.

## Miehet
### Syöksylasku






### Suurpujottelu






### Pujottelu






### Alppiyhdistetty






## Naiset
### Syöksylasku






### Suurpujottelu






### Pujottelu






### Alppiyhdistetty






## Mitalitaulukko

## Lähteet
* FIS:n tietokanta
Cappella Pazzi

**Cappella Pazzi** ("Pazzi-kappeli") on Firenzessä aivan *[[Basilica di Santa Croce]]* -kirkon vieressä sijaitseva pieni Filippo Brunelleschin suunnittelema kappeli. Sitä pidetään yhtenä renenssanssiarkkitehtuurin mestariteoksista ja Brunelleschin tärkeimpiin lukeutuvana työnä.

Kappelin rahoitti Pazzi-sukuun kuulunut Andrea Pazzi. Brunelleschi aloitti rakennuksen suunnittelun vuonna 1429 tai 1430 saatuaan valmiiksi San Lorenzon kirkon sakariston. Sisätilat valmistuivat vuonna 1444 ja kupoli holvattiin vuonna 1461 Brunelleschin jo kuoltua. 

Rakennuksen pohja on neliskulmainen ja sen yllä kohoaa kartiomainen kupoli. Sisätilat on jaettu selkeisiin geometrisiin kuvioihin. Seinät on päällystetty valkoisella laastilla, mikä antaa kontrastia harmaasta hiekkakivestä tehtyihin rakennelmiin. Luca della Robbia on tehnyt sisätilojen terrakottaiset koristelut.  Kappelia edeltävä pylväskäytävä rakennettiin vasta Brunelleschin kuoleman jälkeen. Pylväskäytävä toimii myös valonsuodattimena, minkä ansiosta eteisestä tuleva kohtaa kupolista tulevan muodostaen tasaisen valaistuksen. 

Vaikka Cappella Pazzia pidetään yleisesti Brunelleschin työnä, siitä ei ole täyttä yksimielisyyttä. Myös firenzeläinen Michelozzo on mainittu kappelin suunnittelijana. 

## Lähteet

## Aiheesta muualla
Gela

**Gela** on satamakaupunki Sisilian etelärannikolla Italiassa. Se kuuluu Caltanissettan maakuntaan. Gelassa oli lähes  asukasta vuonna 2013, enemmän kuin maakunnan pääkaupungissa.

Gelassa on suuri öljynjalostamo ja tärkeä satama.

## Maantiede

Gela sijaitsee Sisilian etelärannikolla noin 84 kilometrin päässä Caltanissettan kaupungista. Se on rakennettu samannimisen joen suuhun sen länsipuolelle. Kaupungin ympäristö on hedelmällistä tasankoa, joka tunnetaan Gelan tasankona (*Piana di Gela*). Tasangon pinta-ala on noin 250 neliökilometriä.

Ruotsin Karesuvannosta alkava E45-tie päättyy Gelaan.

## Historia

### Antiikki

Antiikin ajan Gela oli kreikkalainen siirtokunta, joka perustettiin vuonna 689/688 eaa. Se sai nimensä Gelajoesta, jonka suuhun se sijoitettiin. Joen nimen puolestaan oletetaan olleen peräisin seudun ei-kreikkalaisten alkuperäisasukkaiden kielestä. Kaupungin ensimmäiset asukkaat tulivat Rhodokselta ja Kreetalta.

Gela kukoisti erityisesti 400-luvulla eaa., jolloin sen valtapiiriin kuului suuri osan saaren etelä- ja keskiosista ja laajimmillaan myös itärannikon alueita. Karthagolaiset tuhosivat Gelan vuonna 405 eaa. Se rakennettiin uudelleen vuoden 338 eaa. jälkeen ja tuhottiin lopullisesti noin vuonna 282 eaa.

### Myöhempi historia
Gelan paikka säilyi asumattomana keskiajalle vuoteen 1233 saakka. Tuolloin Fredrik II rakennutti antiikin aikaisten raunioiden paikalle uuden kaupungin, jota kutsuttiin aluksi nimellä *Heraclea* ja myöhemmin *Terranova*. Antiikin aikaisen kaupungin paikan selvittyä Terranova nimettiin uudelleen sen mukaan Gelaksi vuonna 1927.

## Lähteet

## Aiheesta muualla
Onni Suhonen

**Onni Suhonen** (5. helmikuuta 1903 Hamina – 14. maaliskuuta 1987 Helsinki) oli suomalainen viulisti ja viulunsoiton opettaja. Hän opiskeli 1911–1916 Viipurin musiikinystäväin musiikkikoulussa ja 1918–1924 Viipurin musiikkiopistossa opettajanaan Boris Sirpo. Suhonen suoritti loppututkinnon 1924 ja lähti opiskelemaan vuosiksi 1924–1926 Budapestin musiikkikorkeakouluun, jossa suoritti diplomin Jenö Hubayn mestariluokalla. Vuosina 1928–1929 hän opiskeli Pariisissa Léon Nauwinckin ja Lucien Capet’n oppilaana.

Suhonen esiintyi Budapestissa 1926, piti ensikonserttinsa Helsingissä 1927 ja esiintyi Pariisissa 1928. Hän esiintyi kotimaassa omin konsertein ja oli orkesterikonserttien solistina. Suhonen toimi Viipurin musiikkiopiston viulunsoiton opettajana 1929–1939, Sibelius-Akatemian viulunsoiton opettajana 1943–1950 ja lehtorina 1950–1972. Hän oli myös Helsingin kaupunginorkesterin ensiviulun soittaja 1943–1966. Suhonen sai Wihurin säätiön tunnustuspalkinnon 1971, professorin arvonimen 1972 ja säveltaiteilijain valtionpalkinnon 1984.

Suhonen oli merkittävä solistien ja etenkin kamarimuusikoiden kouluttaja, jonka kouluttamia viulisteja ovat Ari Angervo, Roy Asplund, Pekka Helasvuo, Aarre Hemming, Jouko Ignatius, Esa Kamu, Okko Kamu, Juhani Numminen, Eila Patomaa, Ylermi Poijärvi, Paavo Rautio, Kaija Saarikettu, Leena Siukonen-Penttilä ja Seppo Tukiainen.

## Suhonen-kvartetti

Onni Suhosen mukaan nimetty Suhonen-kvartetti oli 1960-luvulla Suomen nimekkäin kvartetti. Siinä soittivat Okko Kamu ensimmäistä viulua, Ari Angervo toista viulua, Ylermi Poijärvi alttoviulua ja Risto Fredriksson selloa. Kolme ensin mainittua kvartetin jäsentä olivat myös Suhosen viuluoppilaita. Suhonen toimi kvartetin opettajana ja harjoittajana. Kvartetti perustettiin 1964 Jean Sibeliuksen satavuotisjuhlassa soitettua *Voces Intimae* -kvarteton esitystä varten ja kvartetti teki konserttikiertueita Suomessa ja Ruotsissa. Kvartetin viimeinen työ oli sille omistetun Aulis Sallisen neljännen jousikvarteton *Quiet Songs* levytys vuonna 1972.

## Lähteet
* Tuomi Elmgren-Heinonen: Suuri musiikkikirja, Otava 1959
* Lajos Garam: Viulun mestareita, Hellasedition 1985
* Otavan iso musiikkitietosanakirja 5, Otava 1979
Catz Lappeenranta

**Catz Lappeenranta ry** on vuonna 1996 perustettu suomalainen naiskoripalloseura Lappeenrannasta. Seuran edustusjoukkue pelaa naisten Korisliigassa, minkä lisäksi seuralla on kakkosjoukkue ja kuusi tyttöjoukkuetta. Edustusjoukkuetta valmentaa Mika Haakana, ja sen kapteenina toimii Jelena Rešetko.

Catz on pelannut Korisliigassa (aik. naisten SM-sarja) kaudesta 2005–2006 lähtien. Suomen-mestaruuden seura on voittanut vuosina 2010, 2012, 2013, 2014, 2015 ja 2016, ja hopealle se on sijoittunut vuosina 2007, 2008, 2009, 2011, 2018 ja 2019 sekä pronssille 2017. Suomen cupin mestaruuden seura on voittanut kolmesti.

Ennen Catzin perustamista Lappeenrannan naiskoripalloilu oli Lappeenrannan NMKY:n alaisuudessa.

## Lähteet

## Aiheesta muualla

* Catzin sivusto
* Catz Korisliigan sivustolla
José Manuel Pinto

**José Manuel Pinto Colorado** (s. 8. marraskuuta 1975 El Puerto de Santa María, Cádizin maakunta, Espanja) on espanjalainen jalkapallomaalivahti. Hän edustaa Espanjan pääsarjassa Primera Divisiónissa pelaavaa Barcelonaa lainassa Celta Vigosta.

## Ura

Pinto on sevillalaisen Real Betisin kasvatti. Kaudet 1994–1998 hän pelasi seuran reservijoukkueessa. Edustusjoukkueessa ja Espanjan pääsarjassa Primera Divisiónissa hän esiintyi ensimmäisen kerran 10. toukokuuta 1998 ottelussa Racing Santanderia vastaan.

Myöhemmin vuonna 1998 Pinto siirtyi Celta Vigoon, jossa hän nousi lopulta joukkueen kapteeniksi asti. 2000-luvun alussa Celtan ollessa vakiovierailija eurocupeissa Pinto pääsi pelaamaan myös kansainvälisiä otteluita Uefa-cupissa ja Mestarien liigassa. Kaudella 2005–2006 Pinto oli Espanjan pääsarjan paras maalivahti (0,78 päästettyä maalia per ottelu) ja hänet palkittiin Zamoralla.

Kauden 2006–2007 päätteeksi Celta putosi toistamiseen kolmen vuoden sisällä Segunda Divisióniin, mutta Pinto päätti jäädä joukkueeseen. Tammikuussa 2008 hän kuitenkin siirtyi lainasopimuksella Barcelonaan, joka tarvitsi varamiehen Víctor Valdésille Albert Jorqueran loukkaannuttua vakavasti. Barcelona maksoi Celtalle kauden 2007–2008 loppuun kestävästä lainasta 500&nbsp;000 euroa ja lainan päätyttyä seuran oli mahdollista lunastaa Pinton pelioikeudet kokonaan ilman lisäkustannuksia.
Barcelona solmi Pinton kanssa kaksivuotisen sopimuksen vuonna 2008. Pinton nykyinen sopimus kestää Barcelonssa vuoden 2014 loppuun asti.

## Lähteet

## Aiheesta muualla
* José Manuel Pinto Barcelonan sivustolla  
* José Manuel Pinto Celta Vigon sivustolla
Yön kuningas

**Yön kuningas** (*Cruising*) on William Friedkinin ohjaama rikos- ja jännityselokuva vuodelta 1980. Elokuvassa Al Pacino näyttelee peitetehtävissä työskentelevää poliisia, joka tekeytyy homoksi saadakseen kiinni sadomasokistisen alakulttuurin piiristä uhrinsa etsivän murhaajan.

Monet homoseksuaalit, erityisesti New Yorkin homoyhteisön jäsenet vastustivat aikoinaan elokuvan tekemistä. Huonon maineen ja kritiikin takia elokuva ei menestynyt lippuluukuilla. Se sai myös kolme Razzie-ehdokkuutta, muun muassa huonoimmasta ohjauksesta.

Elokuva kiellettiin aluksi kokonaan Suomessa, mutta sallittiin myöhemmin videolla K18-merkinnällä. Vuonna 1987 voimaan tullut videolaki poisti sen markkinoilta aina vuoteen 2000 asti.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa tummanpuhuvaksi ja lohduttomaksi kurkistukseksi homomaailmaan ja antaa sille kolme tähteä viidestä, mikä vastaa sanallista arviota ”hyvä”.

## Lähteet
Brody Hutzler

**Ian Brody Hutzler** (s. 20. huhtikuuta 1971 Fairbanks, Alaska) on yhdysvaltalainen näyttelijä, joka tunnetaan useista saippuaoopperarooleistaan.

Hutzler esitti Zachary Smithiä televisiosarjassa *[[Guiding Light]]* vuosina 1996–1997 ja Cody Dixonia sarjassa *[[Tunteita ja tuoksuja]]* vuosina 1999–2004. Vuodesta 2004 vuoteen 2006 hän esitti Patrick Lockhartia televisiosarjassa *[[Päivien viemää]]*.

Hän on myös vieraillut useissa sarjoissa, kuten The WB -televisiokanavan sarjassa *[[Siskoni on noita]]* sekä NBC:n televisiosarjassa *[[Titaanit (televisiosarja)|Titaanit]]* vuonna 2000. Vuonna 2008 hän esiintyi *[[Green Flash]]* -elokuvassa Torrey DeVitton ja Paul Wesleyn kanssa.

## Aiheesta muualla

*
Stare decisis

**Stare decisis** eli ennakkotapausoppi on brittiläisestä oikeushistoriasta ja perinteestä kumpuava katsantokanta, jonka mukaan tuomioistuin on sidottu tekemiinsä ratkaisuihin. 

## Katso myös
*Ennakkopäätös

## Lähteet
* Siltala, Raimo: *Prejudikaateista ja tuomarin prejudikaatti-ideologiasta*. Lakimies 1999/5 s. 674 alkaen.
Annie-gaala 1991

**Annie-gaala 1991** oli 19. kertaa järjestetty palkintogaala, jossa jaettiin vuotuiset Annie-palkinnot vuoden 1991 parhaille animaatioiden tekijöille.

## Voittajat
Pääluokkien voittajat lihavoituna:

### Erinomainen työpanos animaatiossa
***[[Ruth Kissane]]**
***[[Herbert Klynn]]**
***[[Bob Kurtz]]**
***[[Yuriy Norshteyn]]**
***[[Joe Siracusa]]**

### Winsor McCay -palkinto
***[[Ray Harryhausen]]**
Annie-gaala 1990

**Annie-gaala 1990** oli 18. kertaa järjestetty palkintogaala, jossa jaettiin vuotuiset Annie-palkinnot vuoden 1990 parhaille animaatioiden tekijöille.

## Voittajat
Pääluokkien voittajat lihavoituna:

### Erinomainen työpanos animaatiossa
***[[Art Clokey]]**
***[[Hicks Lokey]]**
***[[Alex Lovey]]**
***[[Don Messick]]**

### Winsor McCay -palkinto
***[[Lester Novros]]**
***[[Osamu Tezuka]]**
Sirkut

**Sirkut** (Emberizidae) on heimo pienenkokoisissa varpuslinnuissa. Niitä löytyy luonnonvaraisina Aasiasta, Euroopasta ja Afrikasta. Sirkut ovat siemensyöjiä, josta jo niiden nokan muotokin kertoo.

Sirkkuihin kuuluu 5 sukua ja 41 lajia. Aikaisemmin sirkkuihin luettiin huomattavasti enemmän lajeja, jotka on sittemmin jaettu pulmusten, sirkkulien, tangaroiden ja kardinaalien heimoihin.

## Suvut
* Mustapääsirkut *Granativora*
* Pajusirkut *Schoeniclus* 
* Raitapääsirkut *Fringillaria*
* Sirkut *Emberiza*

### Lajeja, joilla on oma sukunsa
* Sulttaanisirkku *Melophus lathami*

Tarkentuvat geneettiset tutkimusmenetelmät tuottavat uutta tietoa lintujen ja muiden eliöiden sukupuusta, jolloin taksonominen luokittelu saattaa muuttua. Joissakin lähteissä, esimerkiksi Avibasehttps://avibase.bsc-eoc.org/about.jsp, kaikki yllä mainitut sirkkusuvut ja -lajit luokitellaan kuuluvaksi *Emberiza* -sukuun. Laji.fihttps://laji.fi/ taas lukee mustapääsirkut ja pajusirkut *Emberiza* -sukuun, mutta pitää raitapääsirkut ja sulttaanisirkun omissa suvuissaan.

## Lähteet
Annie-gaala 1987

**Annie-gaala 1987** oli 16. kertaa järjestetty palkintogaala, jossa jaettiin vuotuiset Annie-palkinnot vuoden 1987 parhaille animaatioiden tekijöille.

## Voittajat

### Erinomainen työpanos animaatiossa
*Paul Driessen
*Jack Hannah
*Bill Littlejohn
*Maurice Noble
*Kendall O'Connor
*Mel Shaw

### Winsor McCay -palkinto
*Norman Ferguson
Connaught

**Connaught** voi tarkoittaa seuraavia:

* Connaught Engineering, F1-talli
* Connaught, irlantilaisen Connachtin historiallisen maakunnan vanha englanninkielinen kirjoitusasu
* Connaughtin tasavalta, muutamia päiviä kestänyt valtio Irlannissa vuoden 1798 kapinan aikana.
Ammunnan Euroopan-mestaruuskilpailut 2007 - 10m liikkuvamaali, miehet

**10 m liikkuvassamaalissa** miehet ampuvat ensiksi 30 hidasta juoksua ja sitten 30 nopeaa juoksua.Joukkuekilpailussa joukkueen muodostavat kolme saman maan kilpailijaa.

Miesten 10 m liikkuvassamaalissa EM-kilpailut 2007 järjestettiin 16. maaliskuuta, Deauvillessä.
## Henkilökohtainen kilpailu

## Joukkue kilpailu

## Lähteet
* Ranskan ampumaurheiluliiton tietokanta
Tor Lundsten

**Tor Erik Lundsten** (16. helmikuuta 1926 Turku – 29. marraskuuta 1970 Turku) oli suomalainen kilpasoutaja.

Lundsten edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Kotimaassaan hän edusti Turun Yliopiston Soutajia.

Koulutukseltaan Lundsten oli diplomi-insinööri.

## Lähteet

*
Klaus Lampi

**Klaus Vilhelm Lampi** (24. tammikuuta 1929 Turku – 23. huhtikuuta 2004) oli suomalainen kilpasoutaja.

Lampi edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Pohjoismaitten mestaruuskilpailuihin hän osallistui perämiehettömällä nelosella vuonna 1951.

Turun Yliopiston Soutajia edustanut Lampi voitti perämiehettömässä nelosessa Suomen mestaruuden vuonna 1951. Hän toimi seuransa valmentajana ja soutupäällikkönä vuosina 1950–1953.

Lampi oli koulutukseltaan filosofian lisensiaatti ja työskenteli kemian alalla.

## Lähteet
* 

### Viitteet
Pat Riley

**Patrick James "Pat" Riley** (s. 8. maaliskuuta 1945) on entinen koripallovalmentaja. Hän valmensi Los Angeles Lakersin neljään NBA-mestaruuteen vuosina 1982, 1985, 1987 ja 1988 sekä Miami Heatin yhteen mestaruuteen vuonna 2006. Hän vetäytyi Heatin valmentajan tehtävistä vuonna 2008. Pat Rileytä pidetään yhtenä NBA:n historian kaikkien aikojen parhaimmista päävalmentajista.

## Lähteet
Moby Grape

**Moby Grape** on yhdysvaltalainen psykedeelinen rockyhtye. Se perustettiin vuonna 1966 San Franciscossa. Moby Grape on ottanut vaikutteita folkmusiikista, bluesista, kantrista ja jazzista. Kesällä 1967 yhtye esiintyi Montery Pop Festivalissa. Yhtyeen aktiivisin aika oli vuosina 1966–1971.

## Alkuperäiset jäsenet
*Peter Lewis - kitara ja laulu
*Jerry Miller - kitara ja laulu
*Bob Mosley - basso ja laulu
*Skip Spence - kitara ja laulu (ex Jefferson Airplane) (k. 16. huhtikuuta 1999)
*Don Stevenson - rummut (ex the Frantics)

## Diskografia
* *[[Moby Grape (albumi)|Moby Grape]]*(1967)
* *[[Wow/Grape Jam]]* (1968)
* *[[Moby Grape '69]]* (1969)
* *[[Truly Fine Citizen]]* (1969)
* *[[20 Granite Creek]]* (1971)
* *[[Omaha]]* (1971)
* *[[Great Grape]]* (1973)
* *[[Fine Wine]]* (1976) vain saksassa
* *[[Live Grape]]* (1978)
* *[[Moby Grape '84]]* (1984)
* *[[Murder In My Heart]]* (1986)
* ** (1993)
* *[[Legendary Grape]]* (2003)
* *[[Cross Talk: The Best of Moby Grape]]* (2004)
* *[[Listen My Friends! The Best of Moby Grape]]* (2007)
* *[[The Place and the Time]]* (2009)
* *[[Moby Grape Live]]* (2010)

## Aiheesta muualla
*Jerry Miller's official website
Annie-gaala 1988

**Annie-gaala 1988** oli 17. kertaa järjestetty palkintogaala, jossa jaettiin vuotuiset Annie-palkinnot vuoden 1988 parhaille animaatioiden tekijöille.

## Voittajat
Pääluokkien voittajat lihavoituna:

### Erinomainen työpanos animaatiossa
***[[Ralph Bakshi]]**
***[[Robert Clampett]]**
***[[Tissa David]]**

### Foreign -palkinto
***[[Kihachiro Kawamoto]]**

### Winsor McCay -palkinto
***[[Virgil Ross]]**
Toivo Räsänen

**Toivo Into Johannes Räsänen** (8. kesäkuuta 1925 Kurkijoki – 15. lokakuuta 2002) oli suomalainen kilpasoutaja.

Räsänen edusti Suomea Helsingin 1952 olympialaisissa kahdeksikkojen soudussa. Hän oli tämän alkuerässään viidenneksi jääneen ja jatkosta keräilyerien jälkeen karsiutuneen venekunnan perämies.

Kotimaassaan ”Topi” Räsänen edusti Turun Yliopiston Soutajia. Hän toimi seurassaan myös naisjoukkueen valmentajana vuonna 1952.

Räsänen oli koulutukseltaan filosofian kandidaatti ja työskenteli biologian ja maantieteen lehtorina.

## Lähteet
* 

### Viitteet
35 (luku)

**35** (**kolmekymmentäviisi**) on luonnollinen luku, jota edeltää luku 34 ja seuraa luku 36.

## Matematiikassa

* 35 on puolialkuluku ja siten myös yhdistetty luku.
* 35 on vajaa luku.
* 35 on viisikulmioluku.
* 35 on tetraedriluku.
* 35 on keskitetty tetraedriluku.
* 35 on keskitetty kuutioluku, koska se on kahden peräkkäisen kuutioluvun summa: 2^3+3^3.
* 35 on Harshad-luku kolmijärjestelmässä (10223), nelijärjestelmässä (2034) ja oktaalijärjestelmässä.
* 35 kuuluu Duffyn lukuihin.
* 35 voidaan muodostaa kahden peräkkäisen alkuluvun tulona: 5 \cdot 7.
* 35 voidaan muodostaa kolmen eri neliöluvun summana: 5^2+3^2+1^2.
* 35 esiintyy kahdessa jaottomassa Pythagoraan kolmikossa:  ja .
* 35 on ainoa luku *n*, joka voidaan muodostaa parittomien alkulukujen summana tasan *n* tavalla.
* Heksominoja on 35 kappaletta, kun kierrettyjä tai peilattuja ei lasketa erikseen (katso kuva).

## Luonnontieteissä
* Bromin järjestysluku jaksollisessa järjestelmässä on 35.
* Kloori-35 on kloorin vakaa ja luonnossa yleisin isotooppi.
* 35 Leukothea on pikkuplaneetta.

## Muissa yhteyksissä
* Valokuvauksessa yleisin käytetty filmikoko oli 35&nbsp;mm.
* Eurooppatie E35 kulkee Alankomaiden ja Italian välillä.
* Lockheed Martin F-35 Lightning II on yhdysvaltalainen hävittäjäkone.
* Lahti L-35 oli suomalainen pistooli.
* Yhdysvaltain presidentin on oltava vähintään 35-vuotias.
* John F. Kennedy oli Yhdysvaltojen 35. presidentti.
* Länsi-Virginia oli 35. Yhdysvaltoihin liittynyt osavaltio.

## Lähteet
M/S Estraden

**M/S Estraden** () on suomalaisen Bore -varustamon omistuksessa oleva ro-ro-rahtilaiva. Alus on rakennettu vuonna 1999 Raumalla, Suomessa.. Kuollutta painoa *Estradenilla* on 9&nbsp;700 tonnia ja jääluokitus on 1A eli alus pystyy useimmissa jääolosuhteissa liikkumaan yksin. Kontteja alukseen mahtuu kerrallaan 363 TEU'ta. Alus on rekisteröity Suomen lipun alle ja sen kotisatama on Helsinki. Nykyään aluksella liikennöi Mann Lines.

## Käyttöhistoria

5. helmikuuta 1999 alus luovutettiin suomalaisen Rederi AB Engship -varustamon omistukseen, joka rekisteröi aluksen Suomen lipun alle. Kotisatamaksi tuli Nauvo. 7. helmikuuta Estraden aikarahdattiin ArgoMann Ferry Servicen liikenteeseen, reitille Turku–Bremerhaven–Harwich–Cuxhaven–Tallinna. 7. toukokuuta alus sai uuden nimen: *Amazon*. Aiempi *Estraden* -nimi vaihdettiin takaisin 30. heinäkuuta 2001, jonka jälkeen Mann Lines aloitti liikennöinnin aluksella reitillä Turku–Bremerhaven–Harwich–Cuxhaven–Tallinna. 2. helmikuuta 2006 Estraden ja Mansaaren lipun alla kulkeva tankkeri M/T Wolgastern törmäsivät Kielin kanavassa. 8. helmikuuta alus saapui Turkuun, jonka jälkeen lähti kohti Naantalia, jossa törmäyksessä tulleet vauriot korjattiin. Myöhemmin samana vuonna suomalaiseen Rettig Groupiin kuuluva Bore -varustamo osti Rederi AB Engshipin ja Estradenin siinä samalla. Vuosina 2014-15 Estradeniin asennettiin kaksi roottoripurjetta.

## Lähteet

## Aiheesta muualla
*Fakta om Fartyg – M/S Estraden 
*Bore: M/V Estraden  
*Mann Lines: Aluksen sijainti
Kuoppanummen koulukeskus

**Kuoppanummen koulukeskus** on Vihdin Nummelassa sijaitseva yhtenäiskoulu, joka avattiin syksyllä 2004. Koulukeskuksessa on oppijoita aina pienistä päiväkotilapsista yläluokkalaisiin asti, kaikkiaan lähes 750. Henkilökuntaa talossa on 140. Rehtorina toimii Markku Tolvanen.

## Liikuntatilat
Kuoppanummen koulukeskuksen liikuntatilat mahdollistavat muun muassa palloilulajien, tanssin ja voimistelun sekä kamppailulajien harrastamisen. Palloilu- ja liikuntasalin kokonaispinta-ala on 397 m², tanssi- ja voimistelusalin 193 m² ja kamppailusalin 193 m². Palloilu- ja liikuntasali voidaan jakaa kahteen osaan katosta laskeutuvilla väliseinillä.

## Lähteet
* Kuoppanummen koulukeskuksen kotisivut 

### Viitteet
Grundtvigin kirkko

**Grundtvigin kirkko** sijaitsee Bispebjergin kaupunginosassa Kööpenhaminassa Tanskassa. Erikoisen ulkonäkönsä ansiosta kirkko on yksi kaupungin kuuluisimmista.

## Historia
Vuonna 1913 kirkon suunnittelijaksi valittiin kilpailussa arkkitehti Peder Klint. Ajatus kirkon rakentamisesta N. F. S. Grundtvig’n muistoksi oli saatu jo vuonna 1912. Ensimmäisen maailmansodan päättymisen jälkeen vuonna 1918 kaupunki valitsi rakennuspaikan Bispebjergistä, mutta kirkon peruskivi muurattiin vasta 8. syyskuuta 1921 Grundtvig’n 138-vuotissyntymäpäivänä.. Pääosa kirkosta rakennettiin vuosina 1921–1925, mutta sisätilojen ja ympäröivien rakennusten viimeistely jatkui vuoteen 1940 saakka, eikä Klint itse pystynyt viemään rakennushanketta päätökseen, vaan sen teki hänen poikansa Kaare Klint. Kirkko vihittiin käyttöön 8. syyskuuta 1940 kuningas Kristian X:n läsnä ollessa.

## Arkkitehtuuri
Peder Klintin suunnittelema kirkko yhdistelee useita arkkitehtonisia tyylejä. Rakennuksen suunnitteluvaiheessa Klint oli tutustunut useisiin tanskalaiskylien kirkkoihin ja niiden rakennustekniikka, materiaalit ja koristelu innoittivat häntä. Klint yhdisti suunnitteluun myös modernin tiiliskiviekspressionismin geometrisia muotoja sekä klassisen goottilaisen arkkitehtuurin pystysuoria piirteitä. Pitkä puiden reunustama tie johtaa läpi Bispebjergin hautausmaan kohti kirkkoa ja sen ympärille geometrisesti sijoitettuja rakennuksia, mikä luo barokkimaisen vaikutelman.

Kirkon huomiota herättävin piirre on sen läntinen julkisivu, joka muistuttaa kirkon urkuja. Julkisivuun kuuluu myös 49 metriä korkea kellotorni. Kirkon torni yltää 49 metrin korkeuteen ja se on 35 metriä leveä sekä 76 metriä pitkä. Kirkossa on 1863 istumapaikkaa.

## Lähteet

## Aiheesta muualla

* Kirkon kotisivut
Infiniti M30

**Infiniti M30** (alustakoodi F31) oli 2-ovinen ylellinen GT-malli, joka esiteltiin yhdessä Q45:n kanssa Infinitin malliston ensimmäisinä malleina vuonna 1990, "väliaikaismallina" kunnes muita malleja saatiin tuotantoon. M30 oli alun perin Japanissa myyty Nissan Leopard, mutta vasemmanpuoleisella ohjauksella, paremmalla varustelulla ja eri nimellä. Muut suuret erot olivat moottorissa, vaihteistossa ja jousituksessa. M30-mallia myytiin ainoastaan Yhdysvalloissa, ja se oli saatavilla coupé- ja cabriolet-malleina.

M30 oli tuotannossa vain kolme vuotta, ja sen valmistus päättyi 1992 huonon myynnin takia. Ei ole tiedossa kuinka monta yksilöä ehdittiin valmistaa, mutta arviot liikkuvat noin 12&nbsp;000 kappaleessa, joista puolet olivat coupéita ja puolet avomalleja. M30 on harvinaisin koskaan valmistettu Infiniti. M30:n korvasi Infiniti J30, keskikokoinen 4-ovinen sedan. Vaikka J30 on täysin eri auto ja sillä on eri alustakoodi (Y32), sitä kutsuttiin nimellä "Leopard J. Ferie" Japanissa ja siitä käytetään edelleen nimeä Nissan Leopard. 

## Aiheesta muualla
Napatyrä

**Napatyrä** () on tyrä, jossa suoliston osa tai vatsapaita on työntynyt vatsalihasten etupuolelle ihon alle. Napatyrän syynä on vatsapeitteiden puutteellinen sulkeutuminen alkionkehityksen aikana. Jos ihopussiin on työntynyt suoliston osia, ne voivat kiertyä tyräaukkoon estäen suolen normaalin toiminnan. Tällöin tyrän hoitona on leikkaus, jossa suoliston osat työnnetään takaisin vatsaonteloon ja vatsapeitteet suljetaan. Jos taas tyräaukosta on työntyneenä rasvapitoista vatsapaitaa, saattaa tyräaukko umpeutua itsestään eikä leikkaushoitoa tarvita.

## Aiheesta muualla
* Napatyrä, Terveyskirjasto.fi
Kaarlo Einiö

**Kaarlo Ilmari Einiö** (4. joulukuuta 1921 Helsinki – 22. marraskuuta 1976 Espoo) oli suomalainen maahockeypelaaja, koripalloilija ja jääpalloilija.

Einiö kuului Suomen maahockeyn olympiajoukkueeseen Helsingissä 1952. Hän voitti kahdeksan maahockeyn Suomen mestaruutta edustaessaan helsinkiläisseura Nuijamiehiä.

Koripalloilijana Einiö edusti Eiran Kisa-Veikkoja. Hän voitti Suomen mestaruuden vuonna 1940 sekä SM-hopeaa vuosina 1939 ja 1941. Jääpallossa hän pelasi SM-sarjaa HIFK:n riveissä. Vuosina 1943–1944 hän pelasi neljä ottelua jääkiekon SM-sarjassa Karhu-Kissojen joukkueessa.

Einiö toimi Suomen Maahockeyliiton sihteerinä vuonna 1951 ja puheenjohtajana vuosina 1956–58. Nuijamiesten puheenjohtaja hän oli vuosina 1954–1959 ja urheiluseura Zoomin puheenjohtaja vuosina 1969–1970.

Kaarlo Einiö kuoli liikenneonnettomuudessa marraskuussa 1976. Musiikkielämän vaikuttajat Antti ja Paavo Einiö olivat hänen pikkuveljiään. Heidän serkkunsa, everstiluutnantti Vesa Ilomäki (1940–1985) voitti Suomen mestaruuksia maahockeyssa ja miekkailussa.

## Lähteet
* 

### Viitteet
Beijing Technology and Business University

**Beijing Technology and Business University** on yliopisto Pekingissä, Kiinassa. Se on perustettu vuonna 1999 kolmen eri instituutin yhdistyessä: Beijing Institute of Light Industryn, Beijing Institute of Businessin ja Institute of Managerial Cadres of Machinary Industryn.

Beijing Technology and Business Universityssä on tällä hetkellä noin 20&nbsp;000 opiskelijaa, joista jatko-opiskelijoita on noin tuhat. Professoreita yliopistossa on noin 400. Yliopisto käsittää 11 laitosta ja kolme aluetta. Tutkintoon johtavia ohjelmia on yksi tohtoritason, 31 maisteritason ja 41 kandidaattitason. BTBU:ssa on kaksi kansallista tutkimuskeskusta ja yksi kaupungin tutkimuslaboratorio.

BTBU on yhteistyössä useiden yliopistojen kanssa eri maista, kuten Yhdysvalloista, Kanadasta, Britanniasta, Irannista, Australiasta, Uudesta-Seelannista, Japanista, Ruotsista, Venäjältä, Suomesta, Alankomaista, Ranskasta, Etelä-Koreasta ja Brasiliasta. Vuosittain BTBU hyväksyy yli 70 vaihto-opiskelijaa ja lähettää muualle lähes 120 opiskelijaa.

Yliopiston uusi kampusalue on rakennettu Pekingin lähiöön, Fangshaniin. Kampusalue on 100 hehtaarin kokoinen. Se sisältää muun muassa jalkapallokentän katettuineen katsomoineen ja tekojärven. Alueella on myös maamerkkinä pidetty korkea kellotorni, joka näyttää myös kuun muodon pimeällä säällä.

## Aiheesta muualla
* Yliopiston verkkosivut 

## Lähteet
Itähavaijinpalilat

**Itähavaijinpalilat** (*Telespiza*) on peippojen heimoon kuuluva varpuslintusuku.

Itähavaijinpalilat elävät Havaijin itäisillä saarilla. Kaksi lajia, *Telespiza persecutrix* ja *Telespiza ypsilon*, ovat kuolleet sukupuuttoon ja kaksi elossa olevaa ovat uhanalaisia. Itähavaijinpalilat ovat siemensyöjiä mutta syövät myös muuta ravintoa. Koiras ja naaras ovat erivärisiä.

## Itähavaijinpalilalajit
* Laysaninpalila *Telespiza cantans*
* Nihoanpalila *Telespiza ultima*

## Lähteet
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: ''Telespiza''
Veijo-Lassi Holopainen

**Veijo-Lassi Aukusti Holopainen** (26. kesäkuuta 1921 Kuopio – 8. tammikuuta 2006 Pori) oli suomalainen maahockeypelaaja, pesäpalloilija ja urheilutoimittaja.

Holopainen pelasi Suomen maahockeymaajoukkueen maalivahtina vuosina 1950–1954 ja edusti Suomea Helsingin 1952 olympialaisissa. Torpan Poikien joukkueessa hän saavutti maahockeyn SM-hopeaa vuosina 1951 ja 1952.

Pesäpallon SM-sarjassa Holopainen pelasi vuosina 1946–1957 ja saavutti Jyväskylän Kirin joukkueessa SM-hopeaa vuonna 1949. Itä–Länsi-otteluun hänet valittiin vuonna 1956. Hän kilpaili myös keilailussa ja golfissa.

Nimimerkkiä ”Veho” käyttänyt Holopainen teki pitkän työuran urheilutoimittajana. Hän aloitti jyväskyläläisen Sisä-Suomen palkkalistoilla vuonna 1945, ja Urheilun, Ilta-Sanomien, Helsingin Sanomien ja Urheilun Valokeilan kautta hän päätyi Satakunnan Kansaan, jonka urheiluosaston päällikkö hän oli vuodet 1956–1986. Hän oli Porin Urheilutoimittajien Kerhon perustajajäsen sekä ensimmäinen puheenjohtaja vuosina 1964–1967 ja 1970–1971.

Heinäkuussa 1953 Holopainen päätyi itse lehtijuttujen aiheeksi, kun hän toimittajaystävänsä Jussi Suomalaisen kanssa ui Porkkalan vuokra-alueelle ja joutui neuvostoliittolaisten vangitsemaksi. Heidät vapautettiin vasta neljä päivää myöhemmin. 

## Saavutukset
### Pelaajana
* 2 Itä-Länsi-ottelua: 1949, 1956

## Julkaisuja
* Rosenlewin Urheilijat -38:n 25-vuotishistoriikki (1963)
* Porin Golfkerhon 50-vuotishistoriikki (1989)
* Porin Narukerän 30-vuotishistoriikki (1995)
* Meklari Elias (1989)
* Enkä ollut vakooja (1995) 
* Urheilutoimittaja – kirotun viehättävä ammatti (2001) 

## Lähteet
* 

### Viitteet
McAfee

**McAfee, LLC** on vuonna 1992 perustettu (vuosina 1987–2014 nimellä **McAfee Associates, Inc** ja 2014–2017 nimellä **Intel Security Group**) yhdysvaltalainen tietokonevirusten ja haittaohjelmien torjuntaan keskittynyt yritys. Yrityksen perusti John McAfee vuonna 1987 nimellä McAfee Associates. Yrityksen pääkonttori sijaitsee Kaliforniassa Santa Clarassa. Liikevaihto oli 1,31 miljardia dollaria vuonna 2007. McAfeen tuotteisiin kuuluu muun muassa McAfee VirusScan sekä McAfee Internet Security. Vuonna 2007 yrityksen palveluksessa oli 4&nbsp;250 työntekijää, ja sen liikevaihto oli 1,31 miljardia dollaria.

McAfee Associates ja Network General yhdistyivät vuonna 1992 muodostaen yhtiön Network Associates, joka vuonna 2004 palautti nimeekseen McAfee. McAfee osti 1998 Dr Solomon's Groupin, joka oli tuolloin suurin eurooppalainen virustorjuntaohjelmistojen tuottaja. Dr Solomon's Antivirus kilpaili muun muassa McAfeen VirusScanin ja Symantecin Norton Anti-Virus -ohjelmiston kanssa. Network Associatesin/McAfeen yritysostoihin kuuluvat muun muassa IntruVert Networks, SiteAdvisor, Onigma, SafeBoot, ScanAlert, Reconnex, Secure Computing, Endeavor, Solidcore Systems, MX Logic, Trust Digital, tenCube, Sentrigo, NitroSecurity ja ValidEdge. Toukokuussa 2013 McAfee osti suomalaisen Stonesoftin 389 miljoonan dollarin hintaan.

Intel ilmoitti ostavansa McAfeen elokuussa 2010 7,68 miljardilla dollarilla. Tammikuussa 2014 Intel ilmoitti luopuvansa McAfee-brändistä ja muuttavansa nimeksi Intel Security. Perustaja John McAfee erosi yhtiöstä vuonna 1994. Hän on ilmoittanut olevansa tyytyväinen Intelin nimenvaihdokseen ja vapautuvansa yhteydestä "planeetan surkeimpaan ohjelmistoon".

Intel Security irtautui Intelistä jälleen huhtikuussa 2017 itsenäiseksi yhtiöksi nimeltä McAfee.

## Lähteet